Държавен вестник, бр. 59, 2015 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  59
(3) Промяна на договора се допуска и при 
изменение на приложимата нормативна уредба 
или при констатирана техническа грешка. В 
тези случаи промяната може да се извърши 
и по инициатива на МЗХ или на ДФЗ – РА.
(4) В срок до един месец от подаването 
на искането за промяна МЗХ и ДФЗ – РА 
приемат или отхвърлят исканата промяна.
(5) Договорът може да бъде променен ед­
ностранно от МЗХ по искане на бенефициента 
при промяна по чл. 13, ал. 1. В този случай 
одобрението влиза в сила от датата на пода­
ване на искането за промяна.
Чл. 31. Договорът се прекратява въз ос­
нова на писмено уведомление от някой от 
партньорите, когато в периода на изпълнение 
някой от тях се откаже от участие в проекта.
Г л а в а  п е т а
УСЛОВИЯ, ОТНАСЯЩИ СЕ ДО ОСЪ­
ЩЕСТВЯВАНЕ НА ПРОЕКТА
Чл. 32. Максималната продължителност 
на проект по чл. 3, ал. 1 е до 9 месеца, а на 
проект по чл. 3, ал. 2 и 3 – до 6 месеца от 
сключване на договора.
Чл. 33. Бенефициентът е длъжен незабавно 
да уведомява МЗХ и ДФЗ – РА за всяко об­
стоятелство, което би могло да възпрепятства 
или забави осъществяването на дейностите 
по проекта.
Чл. 34. Бенефициентът е длъжен да оси­
гури необходимата адекватна публичност на 
дейността си и източниците на финансиране 
съгласно изискванията, посочени в глава 
седма.
Чл. 35. (1) Бенефициентът е длъжен да води 
аналитична счетоводна отчетност, която да е 
достатъчна за установяване и проследяване на 
всички операции, свързани с подпомаганите 
дейности по проекта.
(2) Бенефициентът е длъжен да съхранява 
оригиналните документи, свързани с дейност­
та, в продължение на 5 години след датата 
на извършване на окончателното плащане.
Чл. 36. (1) Бенефициентът на помощта е 
длъжен да:
1. използва придобитите при изпълнение на 
одобрения проект активи по предназначение;
2. не продава или да не преотстъпва полз­
ването върху придобитите при изпълнение на 
одобрения проект активи чрез отдаването им 
под наем, аренда или по договор за съвместна 
дейност или по друг начин, с изключение на 
случаите по чл. 37, ал. 1;
3. застрахова активите, закупени със сред­
ства по проекта, в полза на ДФЗ – РА за срока 
на проекта срещу застрахователните рискове 
съгласно приложение № 12 за срока от по­
даване на заявка за плащане до изтичане на 
срока по чл. 35, ал. 2, като е длъжен ежегодно 
да подновява застрахователните полици.
(2) В случаите по ал. 1, т. 3 застрахова­
телната полица трябва да съдържа клауза, че 
при тотална щета обезщетението е в полза на 
ДФЗ – РА на стойност най-малко до размера 
на финансовата помощ, а при частична щета 
е в полза на бенефициента. При настъпване 
на частична щета бенефициентът е длъжен да 
възстанови подпомогнатите активи.
Чл. 37. (1) Бенефициент – местно партньор­
ство, е длъжен след завършване на проекта 
да прехвърли безвъзмездно собствеността и 
да предаде активите на МИГ, която е създа­
дена в резултат на дейностите по проекта, в 
едномесечен срок от извършване на оконча­
телното плащане.
(2) При предаването на активите се със­
тавя приемателно-предавателен протокол, в 
който активите се описват с посочени марка, 
модел, характеристики, параметри, серийни 
номера. Заверено копие от акта, с който се 
прехвърля собствеността, както и от прото­
кола се представят на ДФЗ – РА в 10-дневен 
срок от съставянето.
(3) Местната инициативна група, която е 
създадена в резултат на дейностите по проекта, 
е длъжна да съхранява активите по проекта 
и да поддържа валидна застраховка съгласно 
чл. 36, ал. 1, т. 3 в срока по чл. 35, ал.2.
Чл. 38. Изискванията на чл. 36, ал. 1, т. 1 и 
2 и чл. 37, ал. 3 не се прилагат при подмяната 
на активи с изтекъл амортизационен срок. 
Подмяната с ново оборудване се осъществя­
ва след одобрение от ДФЗ – РА, за което се 
уведомява МЗХ.
Чл. 39. (1) Бенефициентът е длъжен да 
предоставя на МЗХ и на ДФЗ – РА всяка 
поискана информация за осъществяването 
на дейността по проекта.
(2) Бенефициентът е длъжен да предоставя 
достъп до документи и да съдейства за осъщест­
вяване на проверки, както и при посещения 
на място, извършвани от представители на 
МЗХ, ДФЗ – РА, Сметната палата, Европей­
ската комисия и Европейската сметна палата, 
дирекция „АФКОС“ при Министерството на 
вътрешните работи, Европейската служба за 
борба с измамите, както и на всеки упълно­
мощен външен одитор, в срок до 5 години от 
окончателното плащане.
(3) Бенефициентът е длъжен да осигури 
на лицата по ал. 2 документи и информация, 
които ще подпомогнат оценяването или наблю­
дението, както и проверките или посещенията 
на място по ал. 2, в случаите, когато МЗХ 
или Европейската комисия направи оценяване  
и/или наблюдение на ПРСР 2014 – 2020 г.
(4) Длъжностните лица по ал. 2 се леги­
тимират пред бенефициента и имат право да 
извършват проверки в съответствие с предос­
тавените им правомощия.